# Undervisningsopplegg DYO

Dyo er et plattformspill med lokalt co-op. Her blir elevene nødt til å øve på alle ferdighetene som kreves for et godt samarbeid for å klare å gjennomføre spillet. Under er det skissert et opplegg, men det er mange spennende muligheter.

**Mål: Kommunisere seg frem til løsning på et problem**

**Forarbeid:**

Samtale om hva som er viktig i en dialog, når man skal løse et problem.

For eksempel:

* Snakke rolig og høflig
* Lytte til forslag fra andre
* Følge instruksjoner

Samtale om hvorfor kommunikasjon er viktig, når man møter et problem.

For eksempel:

* Finner løsning raskere.
* Morsommere å jobbe sammen?
* Man har forskjellige styrker
* Hvilke alternativer er det?

Se de første 3min30sek av denne filmen [DYO PC Game](https://www.youtube.com/watch?v=9kALu3PF_6Q)



Stopp filmen der, og spør om de kan finne løsningen.

Når de har kommet frem med et forslag kan de få teste det ut selv i spillet.

**Spilldel:**

Nå kan elevene få spille DYO, de sitter to og to sammen. De skal velge spillmodus hvor de begge sitter på samme tastatur.

* De første 10-15min kan de få spille, mens de får veiledning på kommunikasjonen. De skal komme seg videre i spillet, gruppene bør få jobbe selvstendig og kjenne på hvor avhengige de er av å lykkes samarbeide med spillpartner.
* Etter 10-15min kan dere teste ut hvordan det blir å spille hvis dere endrer på forutsetningene for kommunikasjon. For eksempel at kun (a) en av spillerne får prate, (b) ingen får snakke etc.

**Etterarbeid:**

Snakk sammen om hvor viktig kommunikasjon var for å komme seg videre i spillet, før dere leter etter situasjoner ellers i hverdagen hvor kommunikasjon er viktig. For eksempel i idrett, hjemme, lek, skole friminutt osv. Prøv å finn noen punkter de fikk oppleve i dag, og hvordan de konkret kan bruke det ellers i hverdagen.

Hvis dere ønsker vite mer om verktøy og metodikk kan dere ringe Claes Kjelshus, han har mob: 99793158. Ikke nøl med å ta kontakt dersom dere har spørsmål.

Med vennlig hilsen

Jan Gamre

Daglig leder

Kreasjon AS

jan@kreasjon.net

mob: 928 02 286